Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 760/13/2207	Trnava, 18.2.2015
EEČ : 2-21-50-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 8.1.2014, spisová značka 1 Pv 760/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 8. 9. 2013 v čase o 03.00 hod. prišiel k rodinnému domu v obci XXXXX na ul. Východnej č. 616/14, kde po komunikácii s majiteľom domu XXXXX, zobral zo zeme kamene a začal ich hádzať na rodinný dom, následne prešiel k domu, kde zobral zo zeme 2 ks vedier s obsahom 35 litrov fasádnej omietky, ktorú vylial na zem, oplotenie rodinného domu, poštovú schránku a čelnú stenu rodinného domu, následne odtrhol zvonček na oplotení rodinného domu a odišiel preč, čím majiteľovi rodinného domu XXXXX, bytom XXXXX, ul. XXXXX č. 616/14 spôsobil škodu vo výške 774,41 Eur,

Uznesením prokurátora Okresnej prokuratúry Trnava zo dňa 8.1.2014, spisová značka 1 Pv 760/13/2207, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Trnave sp. zn. 1 Pv 760/13-11 zo dňa 7. januára 2014 bolo podľa § 216 ods. 1 Tr. poriadku podmienečne zastavené trestné stíhanie proti obv. XXXXX pre prečin poškodzovanie cudzej veci podľa § 245 ods. 1 Tr. zákona a súčasne mu bola určená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, od 18. januára 2014.

	Po uplynutí skúšobnej doby boli vyžiadané správy o povesti na obvineného z miesta bydliska, bol zabezpečený výpis z Ústrednej evidencie priestupkov, správa z Okresného riaditeľstva PZ v Trnave. Zároveň bol vyžiadaný odpis registra trestov.

	Z obsahu týchto správ som zistila, že u obv. XXXXX sú splnené zákonné podmienky na rozhodnutie o osvedčení sa v skúšobnej dobe v zmysle § 217 ods. 1 Tr. poriadku. Počas skúšobnej doby bol XXXXX síce dvakrát postihnutý za priestupok, ale išlo o menej závažné priestupky na úseku cestnej dopravy, za ktoré mu boli uložené pokuty vo výške 20 Eur. 

	Z vyššie uvedených dôvodov som rozhodla tak, ako je to uvedené vo výrokovej časti tohto uznesenia.

	Právoplatnosťou tohto rozhodnutia nastávajú v zmysle § 217 ods. 4 Tr. poriadku účinky zastavenia trestného stíhania (§ 9 ods. 1 písm. e/ Tr. poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Edita Hološová
prokurátorka